
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2930 

20 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμμετοχή της Ελλάδος στη Διεθνή Έκθεση «ΕΧΡΟ 
2015» στο Μιλάνο της Ιταλίας (1/5/2015 έως 

31/10/2015). 1 

Μεταβίβαση του δικαιώματος υπογραφής πράξεων 
και εγγράφων «Με Εντολή Γενικού Γραμματέα» 
στον Προϊστάμενο της Υπηρεσίας Διοίκησης της 
Γ ενικής Γ ραμματείας Συντονισμού. 2 


ΑΠΟΦΑΣΕΙ Σ 

Αριθ. 233 ΣΕΠ/48403 (1) 


Συμμετοχή της Ελλάδος στη Διεθνή Έκθεση «ΕΧΡΟ 
2015» στο Μιλάνο της Ιταλίας (1/5/2015 έως 31/10/2015). 

Ο ΥΠΟΥΡΓΟΣ ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις 

α) του ΠΔ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98 Α'), 
β) του ν. 5562/1932 (ΦΕΚ 221 Α') «Περί κυρώσεως της 
μεταξύ της Ελλάδος και διαφόρων άλλων Χωρών υπο- 
γραφείσης εν Παρισίοις την 22α Νοεμβρίου 1928 Συμβά- 
σεως περί Διεθνών Εκθέσεων» καθώς και τις κυρώσεις 
με Νόμο των μετέπειτα τροποποιήσεων της Σύμβασης 
αυτής, 

γ) του ν. 528/1977 άρθρο 1, όπως τροποποιήθηκε με το 
ν. 2232/1994 (ΦΕΚ 140 Α') και του ν. 2324/17.7.1995 (ΦΕΚ146 
Α') με τον οποίο συνιστάται Ανώνυμος Εταιρεία με την 
επωνυμία «Ελληνικός Οργανισμός Εξωτερικού Εμπορίου 
ΑΈ.» και τον διακριτικό τίτλο Ο.Π.Ε. Α.Ε., 
δ) του ν. 3429/2005 (ΦΕΚ 314Α') «Δημόσιες Επιχειρή¬ 
σεις και Οργανισμοί (Δ.Ε.Κ.Ο.)», όπως ισχύει. 

ε) του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165 Α'), όπως ισχύει, 
στ) του Π.Δ. 81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών» (ΦΕΚ 57 Α'), 


ζ) του ΠΔ. 159/2002 «Μεταφορά αρμοδιοτήτων, υπη¬ 
ρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση 
Γ ενικής Γ ραμματείας Διεθνών Οικονομικών Σχέσεων και 
Αναπτυξιακής Συνεργασίας στο Υπουργείο Εξωτερικών» 
(ΦΕΚ 140 Α'), 

η) του Π.Δ. 18/2006 «Αναδιοργάνωση της Γενικής Δι¬ 
εύθυνσης Σχεδιασμού και Διαχείρισης Πολιτικής του 
Υπουργείου Οικονομίας και Οικονομικών» (ΦΕΚ 15Α'), 

0) του Π.Δ. 118/2013 (ΦΕΚ 152/τ.Α'/25.6.2013) «Τροπο¬ 
ποίηση του Π.Δ. 85/2012 (Α' 141), Ίδρυση Υπουργείου 
Υποδομών Μεταφορών και Δικτύων και Υπουργείου Πο¬ 
λιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

ι) του άρθρου 21 του Ν. 2362/1995 (ΦΕΚ 247 Α', 27-11-1995), 
«Περί Δημόσιου Λογιστικού, ελέγχου των δαπανών του 
Κράτους και άλλες διατάξεις», όπως τροποποιήθηκε 
και ισχύει σήμερα. 

ια) του Π.Δ. 113/2010 (ΦΕΚ 194 Α', 22-11-2010) «Περί 
ανάληψης υποχρεώσεων από διατάκτες». 

2. Την από 18 Ιουνίου 2013 επιστολή του'Ελληνα Πρω¬ 
θυπουργού Αντωνίου Σαμαρά προς τον Ιταλό ομόλογο 
του Επιίοο ίθΙΙε περί συμμετοχής της χώρας μας στην 
ΕΧΡΟ 2015 στο Μιλάνο. 

3. Την υπ' αριθμ. 44136/ΔΕΚΟ 1795/23.12.1996 κοινή από¬ 
φαση Υπουργού Εθνικής Οικονομίας και Οικονομικών 
και Υφυπουργού Εθνικής Οικονομίας «Τροποποίηση, Κω¬ 
δικοποίηση Καταστατικού του Ελληνικού Οργανισμού 
Εξωτερικού Εμπορίου με τον διακριτικό τίτλο ΟΠΕ ΑΕ» 
όπως έχει τροποποιηθεί και ισχύει μέχρι σήμερα. 

4. Το αρ. πρ. ΣΕΠ-51/22232/23-5-2013 έγγραφό μας. 

5. Το αρ. πρ. 24999/ ΣΕΠ-142/7-6-2013 έγγραφό μας. 

6. Το αρ. πρ. 1179/10-9-2013 έγγραφο του ΟΠΕ ΑΕ. 

7. Το γεγονός ότι από την απόφαση αυτή προκα- 
λείται δαπάνη συνολικού προϋπολογισμού €865.000, 
εντασσόμενη ως νέο διακριτό έργο με τίτλο «Συμμετοχή 
της Ελλάδας στην ΠαγκόσμιαΈκθεση «ΕΧΡΟ 2015» στο 
Μιλάνο της Ιταλίας», στο ΠΔΕ έτους 2013 με φορέα τον 

ΟΠΕ. Επιχορηγήσεις, Τομέας: «Γενικός Οικονομικός Σχε- 
διασμός», ΣΑΕ 028/5, με μηδενική πίστωση το έτος 2013, 
η δε κατανομή του προϋπολογισμού αυτού αφορά το 
έτος 2014 με ποσό € 390.000 και το έτος 2015 με ποσό 
€ 475.000. (σχετ. έγγραφο αρ. πρωτ. ΣΕΠ212/11-102013 
του Υφυπουργού Ανάπτυξης και Ανταγωνιστικότητας Π. 
Μηταράκη με θέμα «Ενταξη νέου έργου στο ΠΔΕ έτους 
2013- Εθνικού ΠΔΕ»), 

8. Την ανάγκη άμεσου ορισμούΈλληνα Επιτρόπου για 
την ΕΧΡΟ 2015 όπως προκύπτει και από τα έγγραφα 
του Γραφ. Οικονομικών και Εμπορικών Υποθέσεων στο 
Μιλάνο αρ. πρ. 2230/307/31-7-2013, 2230/510/14-10-2013, 
2230/520/16-10-2013 καθώς και το έγγραφο του ΟΠΕ ΑΕ 
αριθ. πρ. 1381/22-10-2013, αποφασίζουμε: 

α. Εγκρίνουμε την επίσημη συμμετοχή της Ελλάδος 
στη Παγκόσμια Έκθεση ΕΧΡΟ 2015 που θα πραγμα¬ 
τοποιηθεί στο Μιλάνο της Ιταλίας, από 1/5/2015 μέχρι 
31/10/2015 

β. Ορίζουμε ως Γ ενικό Επίτροπο της Χώρας μας στην 
εν λόγω Έκθεση «ΕΧΡΟ 2015», το Γ ενικό Γ ραμματέα 
του Υπουργείου Ανάπτυξης και Ανταγωνιστικότητας 
αρμόδιο για τα θέματα της Γενικής Δ/νσης Διεθνούς 
Οικονομικής Πολιτικής του Υπουργείου. 

γ. Τον Γενικό Επίτροπο όταν απουσιάζει ή κωλύεται θα 
αναπληρώνει στα καθήκοντά του ο Αλκιβιάδης Καλαμπό- 
κης νυν Πρόεδρος και Δ/νων Σύμβουλος του ΟΠΕ Α.Ε. 

δ. Αναθέτουμε στον Ελληνικό Οργανισμό Εξωτερικού 
Εμπορίου (Ο.Π.Ε. Α.Ε.) την οργάνωση της επίσημης συμ¬ 
μετοχής της χώρας μας στην εν λόγω Διεθνή Έκθεση, 
συμπεριλαμβανομένης της οικονομικής διαχείρισης και 
νομικής υποστήριξης, στο πλαίσιο των αποφάσεων του 
Υπουργείου Ανάπτυξης και Ανταγωνιστικότητας και σε 
συνεργασία με τη Γ ενική Δ/νση Διεθνούς Οικονομικής 
Πολιτικής του ιδίου Υπουργείου. 

ε. Ο Διευθύνων Σύμβουλος του Ο.Π.Ε. Α.Ε., κατόπιν 
εξουσιοδοτήσεως του Υφυπουργού Ανάπτυξης, 

- ορίζει με απόφασή του τις ακόλουθες Επιτροπές: 

• Επιτροπή αρμόδια για την οργάνωση και λειτουργία 
της Ελληνικής συμμετοχής, η οποία και θα συντάξει το 
Γενικό Προϋπολογισμό μέσα στα οικονομικά πλαίσια 
που έχουν ήδη καθορισθεί από το Υπουργείο. 

• Επιτροπή διαχείρισης των σχετικών δαπανών σύμ¬ 
φωνα με τον Γ ενικό Προϋπολογισμό της ΕΧΡΟ 2015. 

• Κάθε άλλη Επιτροπή που θα απαιτηθεί για τη διε¬ 
νέργεια διαγωνισμών (όπως αξιολόγησης προσφορών, 
παραλαβής έργων, υπηρεσιών, προμηθειών) στο πλαίσιο 
της οργάνωσης και λειτουργίας της Ελληνικής συμμε¬ 
τοχής στην ΕΧΡΟ 2015. 

- εγκρίνει τις δαπάνες τόσο κατά τη διάρκεια προ¬ 
ετοιμασίας της συμμετοχής όσο και κατά τη διάρκεια 
λειτουργίας της Έκθεσης, κατόπιν εισηγήσεων των ως 
άνω Επιτροπών. 

στ. Από την απόφαση αυτή δεν προκαλείται καμία 
άλλη δαπάνη, ή αμοιβή, πλην της συνολικής προϋπολο- 
γιζόμενης δαπάνης που διαλαμβάνεται στο υπ’ αρ. πρ. 
ΣΕΠ212/11-10-2013 έγγραφο του Υφ/ργού Ανάπτυξης και 
Ανταγωνιστικότητας, ως μνημονεύεται με αριθμό 7 στο 
σκεπτικό της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


Αριθ. 987 (2) 

Μεταβίβαση του δικαιώματος υπογραφής πράξεων και 
εγγράφων «Με Εντολή Γενικού Γραμματέα» στον 
Προϊστάμενο της Υπηρεσίας Διοίκησης της Γενικής 
Γραμματείας Συντονισμού. 

Ο ΓΕΝΙΚΟΣ ΓΡΑΜΜΑΤΕΑΣ ΣΥΝΤΟΝΙΣΜΟΥ 
ΤΟΥ ΚΥΒΕΡΝΗΤΙΚΟΥ ΕΡΓΟΥ 

Έχοντας υπόψη τις διατάξεις: 

1. α) Των άρθρων 55, 57 του Κώδικα Νομοθεσίας για 
την Κυβέρνηση και τα Κυβερνητικά όργανα, που τέθηκε 
σε ισχύ με το άρθρο πρώτο του Π.Δ. 63/2005 (ΦΕΚ Α' 98). 

β) Του άρθρου 23 του Ν.4109/2013 (ΦΕΚ ΑΊ6) «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου Δημοσίου τομέα - Σύσταση Γ ενικής 
Γ ραμματείας για το συντονισμό του κυβερνητικού έργου 
και άλλες διατάξεις». 

γ) Της υπ’ αριθμ. Υ243/31-1 -2013 απόφασης του Πρω¬ 
θυπουργού «Διορισμός του Δημήτριου Βαρτζόπου- 
λου ως Γενικός Γραμματέας Συντονισμού» (ΦΕΚ 43/ 
τ.ΥΟΔΔ/05.02.2013). 

δ) Του Ν.4024/2011 «Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012 - 2015» (ΦΕΚ Α' 226). 

ε) Του Ν.3861/10 άρθρο 3 παρ. 1 «Ενίσχυση της διαφά¬ 
νειας με την υποχρεωτική ανάρτηση νόμων και πράξε¬ 
ων των κυβερνητικών, διοικητικών και αυτοδιοικητικών 
οργάνων στο διαδίκτυο Πρόγραμμα Διαύγεια και άλλες 
διατάξεις» (ΦΕΚ 112/Α/13-07-2010). 

2. Τ ις υπηρεσιακές ανάγκες της Γ ενικής Γ ραμματείας 
Συντονισμού. 

3. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

4. Την υπ’ αριθ. Υ288/13.5.2013 (ΦΕΚ τεύχος Υ.Ο.Δ.Δ. 
240/28.5.2013) απόφαση του Πρωθυπουργού (ΑΔΑ: ΒΕΖ- 
ΚΘΩΠ-ΡΜΥ), με την οποία αποσπάται ο Παναγιώτης 
Καρκατσούλης του Γεωργίου (Α.Δ.Τ.Ξ452895), σε θέση 
Προϊσταμένου της Υπηρεσίας Διοίκησης στη Γενική 
Γραμματεία Συντονισμού. 

5. Την ανάγκη εύρυθμης και αποδοτικής λειτουργίας 
των Υπηρεσιών της Γ ενικής Γ ραμματείας Συντονισμού 
του Κυβερνητικού Έργου και την ταχεία διεκπεραίωση 
των υποθέσεων που έχουν ανατεθεί σε αυτές, αποφα¬ 
σίζουμε: 

ΜΕΤΑΒΙΒΑΣΗ ΥΠΟΓΡΑΦΗΣ «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ» ΣΤΟΝ ΠΡΟΪΣΤΑΜΕΝΟ ΤΗΣ ΥΠΗΡΕΣΙΑΣ 
ΔΙΟΙΚΗΣΗΣ 

Άρθρο 1 

Μεταβιβάζουμε στον Προϊστάμενο της Υπηρεσίας Δι¬ 
οίκησης, το δικαίωμα να υπογράφει «Με εντολή Γ ενικού 
Γ ραμματέα» τα ακόλουθα: 

Α. Γενικά 

1. Την επικύρωση αντιγράφων, εγγράφων με θεώρηση 
για την ακρίβειά τους. 

2. Την έγκριση χορήγησης αντιγράφων πρωτοτύπων 
εγγράφων, απλών ή με διαβάθμιση (άκρως απόρρητο, 
απόρρητο, εμπιστευτικό κ.λπ.). 

3. Τα ερωτήματα στις δημόσιες αρχές για γνωμοδό¬ 
τηση ή μελέτη θεμάτων. 

4. Την παραπομπή θεμάτων σε άλλες δημόσιες αρχές 
ή υπηρεσίες για γνωμοδότηση ή μελέτη (κατόπιν ενη¬ 
μέρωσης του Γ ενικού Γ ραμματέα). 

5. Την παροχή στοιχείων και λοιπών πληροφοριών για 
υποστήριξη και αντίκρουση υποθέσεων στα πολιτικά, 
ποινικά, διοικητικά δικαστήρια όλων των βαθμιδών και 
στις διάφορες επιτροπές επί θεμάτων της υπηρεσίας 
(κατόπιν ενημέρωσης του Γενικού Γραμματέα). 

6. Την ολοκλήρωση των προπαρασκευαστικών ερ¬ 
γασιών για τις απαντήσεις προς τη Βουλή, επί ανα¬ 
φορών, ερωτήσεων, επερωτήσεων κ.λπ., αρμοδιότητας 
της υπηρεσίας. 

7. Την έκδοση εγκυκλίων, διαταγών και παροχή οδηγι¬ 
ών προς την υπηρεσία, για την εύρυθμη λειτουργία της 
Γ ενικής Γ ραμματείας Συντονισμού (κατόπιν ενημέρωσης 
του Γ ενικού Γ ραμματέα). 

Β. Προσωπικού 

1. Τη θεώρηση γνησίου υπογραφής υπαλλήλων, όπου 
προβλέπεται, σύμφωνα με τις διατάξεις που ισχύουν. 

2. Την κοινοποίηση ερμηνευτικών εγκυκλίων για ζη¬ 
τήματα προσωπικού, αποδοχών κ.λπ. των υπαλλήλων. 

3. Τις ανακοινώσεις αποφάσεων διορισμού και απόλυ¬ 
σης ή αποδοχής παραίτησης μετακλητών υπαλλήλων 
και ανακοινώσεις αποφάσεων μετατάξεων ή αποσπά¬ 
σεων των υπαλλήλων της υπηρεσίας. 

4. Την υπογραφή εγγράφων υπηρεσιακής κατάστασης 
προς τους φορείς, προκειμένου να υποδείξουν μέλη 
τους σε επιτροπές, όπου προβλέπεται. 

5. Την έγκριση του ετήσιου προγράμματος κανονικών 
αδειών των υπαλλήλων της Υπηρεσίας. 

6. Τη χορήγηση κανονικών αδειών, και αναρρωτικών 
αδειών, αδειών άνευ αποδοχών καθώς και πάσης (ρύ¬ 
σεως αδειών (ενδεικτικά λόγω υιοθεσίας τέκνου, μειω¬ 
μένου ωραρίου εργασίας λόγω αναπηρίας υπαλλήλου 
ή τέκνου ή συζύγου του, ειδικής άδειας κύησης και λο¬ 
χείας) σε υπαλλήλους της Υπηρεσίας εκτός των υπαλ¬ 
λήλων του ιδιαίτερου γραφείου του Γ ενικού Γ ραμματέα. 

7. Τον ορισμό εκπροσώπων σε συνέδρια, σεμινάρια, 
ημερίδες, διαλέξεις ή εκπαιδευτικά προγράμματα για 
θέματα αρμοδιότητας της Υπηρεσίας. 

8. Την έγκριση συμμετοχής υπαλλήλων της Υπηρεσίας 
σε προγράμματα εκπαίδευσης, κατόπιν ενημέρωσης του 
αρμόδιου Προϊστάμενου. 

9. Τη γνωστοποίηση συνεδρίων, συμποσίων, ημερίδων 
κ.λπ. και άδεια συμμετοχής σε αυτά, των ενδιαφερομέ¬ 
νων υπαλλήλων της Υπηρεσίας. 

10. Την έγκριση συμμετοχής σε εκπαιδευτικά προ¬ 
γράμματα. 

11. Τις αποφάσεις, εγκυκλίους ή έγγραφα για την ορ¬ 
γάνωση σεμιναρίων και τη διενέργεια τους. 

12. Την πρόταση του ετήσιου προγραμματισμού επι¬ 
μόρφωσης των υπαλλήλων της Γ ενικής Γ ραμματείας 
Συντονισμού, τον πρώτο μήνα κάθε έτους. 

13. Τα ερωτήματα στις δημόσιες αρχές για γνωμοδό¬ 
τηση ή μελέτη θεμάτων υπηρεσιακής κατάστασης των 
υπαλλήλων της Υπηρεσίας. 

14. Τις ανακοινώσεις υπηρεσιακών μεταβολών όλων 
των υπαλλήλων της Υπηρεσίας. 

15. Τη χορήγηση άδειας με αποδοχές για παράσταση 
σε δίκη. 

Γ. Μισθοδοσίας 

1. Τις αποφάσεις έγκρισης καταβολής αποζημίωσης 
υπερωριακής απασχόλησης καθώς και των νυκτερινών 
ωρών, αργιών και εξαιρέσιμων ημερών των υπαλλήλων, 
κατόπιν ετήσιου προγραμματισμού ή κατόπιν εγκρίσε- 
ως εκτός των υπαλλήλων του ιδιαίτερου γραφείου του 
Γ ενικού Γ ραμματέα. 


2. Την έκδοση εντολών καταβολής μισθών και ημε¬ 
ρομισθίων και άλλων αποδοχών των υπαλλήλων της 
Υπηρεσίας. 

3. Την πιστοποίηση ή βεβαίωση των καταβαλλομένων 
αποδοχών, για φορολογική ή άλλη χρήση. 

4. Τη βεβαίωση στοιχείων, που αναφέρονται στην 
υπηρεσιακή κατάσταση των υπαλλήλων της Υπηρεσίας. 

5. Τ ις αποφάσεις χορήγησης μισθολογικών κλιμακίων 
και επιδομάτων στους υπαλλήλους της Υπηρεσίας, κα¬ 
θώς και επιδομάτων στους υπαλλήλους της υπηρεσίας 
που υπηρετούν με σύμβαση. 

6. Τη διαβίβαση συνταξιοδοτικών φακέλων στην υπη¬ 
ρεσία συντάξεων. 

Δ. Οικονομικών 

1. Τις αποφάσεις και εντολές που αφορούν δαπάνες, 
εγκρίσεις, καθώς και κάθε σχετική με το θέμα απόφαση 
της υπηρεσίας, μέχρι του ποσού των 2.500 ευρώ. 

2. Τις εντολές νια διενέργεια απογραφών και τήρηση 
στατιστικών στοιχείων της υπηρεσίας. 

3. Τις προτάσεις στο Υπουργείο Οικονομικών για εγ¬ 
γραφή στον προϋπολογισμό εξόδων και έγκριση πι¬ 
στώσεων. 

Ε. Προμήθειες 

1. Την έγκριση σκοπιμότητας επισκευών, διαρρυθμί¬ 
σεων, βελτιώσεων αποπεράτωσης, συντήρησης κτιρίων, 
προμήθειας και συντήρησης εξοπλισμού πάσης φύσεως 
των Υπηρεσιών της Γ ενικής Γ ραμματείας Συντονισμού, 
ποσού μέχρι 2.500 ευρώ. 

2. Την υπογραφή συμβάσεων προμήθειας ειδών και 
παροχής υπηρεσιών. 

3. Την παράταση ή μετάθεση συμβατικού χρόνου πα¬ 
ράδοσης ή φόρτωσης του είδους με επιφύλαξη των 
δικαιωμάτων του Δημοσίου επιβολής προστίμου για 
εκπρόθεσμη παράδοση ή φόρτωση. 

4. Την κήρυξη προμηθευτή εκπτώτου και την προμή¬ 
θεια του είδους σε βάρος του με οποιοδήποτε τρόπο. 

5. Την έγκριση παραλαβής ή απόρριψης είδους για 
χρονική υπερημερία προμηθευτή ή ποιοτικές αποκλίσεις 
του είδους και αντικατάσταση ή όχι αυτού σε ύψος 
αξίας της υπό κρίσιν ποσότητας. 

6. Την επιβολή ή μη προστίμου για εκπρόθεσμη παρά¬ 
δοση ή φόρτωση συμβατικού είδους ή έκπτωση τιμής 
για ποιοτικές αποκλίσεις ή επιβολή ποινής για ανπσυμ- 
βατική ενέργεια του προμηθευτή. 

7. Τον καταλογισμό του διαφέροντος σε βάρος έκ¬ 
πτωτου προμηθευτή και επιβολή των προβλεπόμενων 
άλλων κυρώσεων. 

8. Τον αποκλεισμό συμμετοχής προμηθευτή σε διαγω¬ 
νισμούς για οποιαδήποτε αιτία, εφόσον η γνωμοδότηση 
των επιτροπών είναι ομόφωνη (κατόπιν ενημέρωσης του 
Γ ενικού Γ ραμματέα). 

9. Την έκδοση διατακτικών για τη διάθεση του υλικού 
της αποθήκης, σε υπηρεσίες, ιδρύματα και ξένες χώρες. 

Ζ. Διοικητικής Μέριμνας 

1. Την έκδοση αποφάσεων συγκρότησης επιτροπών 
όπου προβλέπεται. 

2. Την έγκριση εγκατάστασης τηλεφωνικών συνδέσε¬ 
ων μέσω Ο.Τ.Ε.. 

3. Την εξουσιοδότηση του προσωπικού της υπηρεσίας 
να χειρίζεται διαβαθμισμένο υλικό και την άρση αυτής. 

4. Τ ις αποφάσεις έγκρισης, για την εκτός έδρας κίνη¬ 
ση ως και έγκρισης καθ’ υπέρβαση των καθοριζόμενων 
εκάστοτε ημερών, του προσωπικού της Υπηρεσίας. 

5. Τις αποφάσεις που αφορούν στην έγκριση μετα¬ 
κίνησης εκτός έδρας του προσωπικού της υπηρεσίας. 

6. Τη μίσθωση μεταφορικών μέσων δημόσιας χρήσης 
ή σχετική πρόταση σύμφωνα με τα ισχύοντα όρια βάσει 
των αποφάσεων του Υ.ΔΙ.Μ.Η.Δ. 

7. Τις πράξεις αγοράς και διάθεσης αυτοκινήτων από 
τον ΟΔΔΥ. 

8. Τη μελέτη, εκτίμηση και αξιολόγηση του υπάρχο- 
ντος εξοπλισμού. 

9. Τη διάθεση χρήσης μηχανημάτων, εργαλείων και 
υλικών της υπηρεσίας σύμφωνα με τις ισχύουσες δι¬ 
ατάξεις. 

10. Την εισήγηση για καθορισμό κάλυψης των αναγκών 
σε νέο εξοπλισμό και τον προγραμματισμό της. 

11. Την εισήγηση για τον προσδιορισμό των ελάχιστων 
απαιτήσεων σε εξοπλισμό. 

12. Τη σύνταξη ενιαίων προδιαγραφών και κανονισμών 
ασφαλείας για τη λειτουργία του εξοπλισμού. 

13. Την παρακολούθηση της υλοποίησης των προγραμ¬ 
μάτων προμήθειας εξοπλισμού. 

14. Την παροχή οδηγιών για την ορθολογική χρήση 
του εξοπλισμού. 

Αρθρο 2 

Το εξουσιοδοτημένο με την παρούσα απόφαση όρ¬ 
γανο κατά την υπογραφή των πράξεων από το υπερ¬ 


κείμενο όργανο σε περίπτωση διαφωνίας οφείλει να τη 
διατυπώσει εγγράφως. Η απουσία γραπτής διαφωνίας 
θεωρείται συμφωνία με το περιεχόμενο του εγγράφου. 
Κανένας υπάλληλος δεν έχει δικαίωμα να αρνηθεί τη 
σύνταξη οποιουδήποτε εγγράφου, που διατάχθηκε από 
τον άμεσο προϊστάμενό του. 

Αρθρο 3 

Τελικές Διατάξεις 

1. Σε κάθε περίπτωση έκδοσης πράξεων, σύμφωνα 
με την απόφαση αυτή, θα πρέπει να αναγράφεται στο 
σκεπτικό η παρούσα απόφαση. 

2. Το εξουσιοδοτημένο όργανο με την απόφαση αυτή 
να υπογράφει "με εντολή Γενικού Γραμματέα Συντονι¬ 
σμού" πρέπει να ενημερώνει το Γ ενικό Γ ραμματέα για 
κάθε σοβαρό κατά την κρίση του θέμα. 

3. Οι ανωτέρω εκχωρούμενες αρμοδιότητες δεν δύ- 
νανται να εκχωρηθούν περαιτέρω εκτός των Α.1 και Α.2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2013 

Ο Γ ενικός Γ ραμματέας Συντονισμού 
του Κυβερνητικού Έργου 
ΔΗΜΗΤΡΙΟΣ ΒΑΡΤΖΟΠΟΥΛΟΣ 

